**DĖL SUTIKIMO PERIMTI VALSTYBĖS TURTĄ ROKIŠKIO RAJONO SAVIVALDYBĖS NUOSAVYBĖN IR PATIKĖJIMO TEISE**

2020 m. liepos 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 7 straipsnio 30 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 ir 2 punktais, 11 straipsnio 1 dalies 2 punktu, 12 straipsnio 1 ir 2 dalimis, bei atsižvelgdama į Lietuvos Respublikos teisingumo ministerijos 2020 m. birželio 30 d, raštą Nr. (1.21) 7R-3844 „Dėl leidimo perdavimo“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškajai savivaldybių funkcijai – gyventojų bendrosios kultūros ugdymas, dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus – įgyvendinti valstybei nuosavybes teise priklausantį ir šiuo metu Lietuvos Respublikos teisingumo ministerijos patikėjimo teise valdomą metodinį leidinį „Mediatoriaus vadovas“ (2 vienetus, kurių bendra įsigijimo vertė 23,24 Eur).
2. Nustatyti, kad perėmus šio sprendimo 1 punkte nurodytą turtą, jis perduodamas valdyti, naudoti ir disponuoti juo patikėjimo teise Rokiškio rajono savivaldybės Juozo Keliuočio viešajai bibliotekai jos nuostatuose numatytai veiklai vykdyti.
3. Sutikti perimti patikėjimo teise perduodamą materialųjį turtą Rokiškio rajono savivaldybei jai perduotai valstybinei (valstybės perduotai savivaldybei) funkcijai – valstybės garantuojamos pirminės teisinės pagalbos teikimui – įgyvendinti valstybei nuosavybės teise priklausantį ir šiuo metu Lietuvos Respublikos teisingumo ministerijos patikėjimo teise valdomą metodinį leidinį „Mediatoriaus vadovas“ (1 vienetas, kurio vertė 11,62 Eur).
4. Nustatyti, kad perėmus šio sprendimo 3 punkte nurodytą turtą, Rokiškio rajono savivaldybė tarybos sprendimu įsipareigoja nurodytą turtą naudoti pirminės teisinės pagalbos teikimo tikslams.
5. Įgalioti Rokiškio rajono savivaldybės administracijos direktorių Rokiškio rajono savivaldybės vardu pasirašyti šio sprendimo 1 ir 3 punktuose nurodyto materialiojo turto priėmimo ir perdavimo aktus.

6. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL SUTIKIMO PERIMTI VALSTYBĖS TURTĄ ROKIŠKIO RAJONO SAVIVALDYBĖS NUOSAVYBĖN IR PATIKĖJIMO TEISE“**

**AIŠKINAMASIS RAŠTAS**

2020 m. liepos 1 d.

Rokiškis

**Parengto sprendimo projekto tikslai ir uždaviniai.**

Sutikti perimti Rokiškio rajono savivaldybės nuosavybėn valstybei nuosavybės teise priklausantį turtą, skirtą savarankiškajai savivaldybių funkcijai - gyventojų bendrosios kultūros ugdymas, dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus ir patikėjimo teise valdyti, naudoti ir disponuoti valstybinei (valstybės savivaldybei perduotai) funkcijai – valstybės garantuojamos pirminės teisinės pagalbos teikimui.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 6 straipsnio 13 punktas, 7 straipsnio 30 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 ir 2 punktai, 11 straipsnio 1 dalies 2 punktas, 12 straipsnio 1 ir 2 dalys.

**Sprendimo projekto esmė.**

Lietuvos Respublikos teisingumo ministerija 2020 m. birželio 30 d. raštu kreipėsi į Rokiškio rajono savivaldybę (toliau – Savivaldybė), siūlydama perduoti savivaldybės nuosavybėn 3 metodinius leidinius „Mediatoriaus vadovas“.

Vadovaujantis LR valstybės ir savivaldybių turto valdymo, naudojimo ir disponavimo juo įstatymo 6 straipsnio 1 ir 2 punktais, sprendimą dėl valstybės turto priima savivaldybės taryba:

* 2 vienetų metodinių leidinių „Mediatoriaus vadovas“, perėmimo savivaldybės nuosavybėn sarankiškajai savivaldybių funkcijai - gyventojų bendrosios kultūros ugdymas, dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus;
* 1 vieneto metodinio leidinio „Mediatoriaus vadovas“, perėmimo patikėjimo teise valdyti, naudoti ir disponuoti valstybinei (valstybės savivaldybei perduotai) funkcijai – valstybės garantuojamos pirminės teisinės pagalbos teikimui.

Siūloma sutikti priimti 3 metodinius leidinius „Mediatoriaus vadovas“, kurių vertė 34,86 Eur. 2 leidiniai bus perduodami Rokiškio rajono savivaldybės Juozo Keliuočio viešajai bibliotekai, 1 leidinys bus naudojama pirminės teisinės pagalbos teikimo tikslams.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono gyventojai galės lengvai susipažinti su meditacijos procesais, turės papildomą informacijos šaltinį ruošiantis mediatorių kvalifikacijos egzaminui bei galės naudotis kasdieninėje veikloje vykdant mediacijas.

**neigiamos** – nebus.

**Kokia sprendimo nauda Rokiškio rajono gyventojams.**

Lengvai pasiekiama informacija susijusi su mediatoriais.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Kristina Tūskienė